
Τα κείμενα που δημοσιεύονται στο 
“νήριον” μπορεί να μην είναι πάντα 
αποτέλεσμα συλλογικής συμφωνίας, ωστό¬ 
σο την ευθύνη δημοσίευσής τους 
φέρει η συνέλευση του στεκιού 


Με αφορμή τις πρόσφατες εκλογές 
και την νίκη του "σοσιαλισμού" 

Ο θεσμός των εκλογών στο πλαίσιο της αστικής δημοκρατίας σημαίνει το «πα- 
νήγυρι» μιας ψευδεπίγραφης συμμετοχικής δημοκρατίας επιστρατεύοντας 
όλους εκείνους στους μηχανισμούς που εξυπηρετούν ένα ολιγαρχικό στην 
πραγματικότητα καθεστώς. Ανασυντάσσοντας και αναδιαμορφώνοντας εκλογικούς 
νόμους και επικοινωνιακές τακτικές, επιτάσσει όλους εμάς τους υπηκόους στην «ηθι- 
κή-δικαιωματική» δέσμευση επιλογής αφεντάδων. Ο σύγχρονος καπιταλισμός περισ¬ 
σότερο και καλύτερα από ποτέ προωθεί μεθόδους παραποίησης έως και διαγραφής 
της ιστορίας, της πολιτικής, της φιλοσοφίας, έτσι ώστε σαν μια περίτρανη απόδειξη 
ολοκληρωτισμού, το παρόν πολιτικο-οικονομικό καθεστώς να φαντάζει και σωτήριος 
μονόδρομος. 

Στις 4 Οκτώβρη του 2009, έπει¬ 
τα από το εσπευσμένο κλείσιμο 
της βουλής στις αρχές Μαϊου και 
το φαινομενικό «πάγωμα» των 
πολιτικών εξελίξεων κατά τη θε¬ 
ρινή περίοδο, ορίστηκε από την 
κυβέρνηση και τον πρωθυπουρ¬ 
γό Κ.Καραμανλή ημερομηνία 
διεξαγωγής πρόωρων βουλευ¬ 
τικών εκλογών. Η πληροφορία 
δόθηκε από τα μμε με τη μορφή 
της έσχατης λύσης,σε μια ατμό¬ 
σφαιρα επιτακτικής αναγκαιό¬ 
τητας, αλλαγής πολιτικού σκηνι¬ 
κού, διότι η χώρα βρίσκεται σε 
κατάσταση έκτακτης ανάγκης. Η 
Νέα Δημοκρατία, έχοντας εξυ¬ 
πηρετήσει τους σκοπούς του 
«σφραγίσματος» της κεφαλαιο¬ 
κρατικής βαθιά αντιλαϊκής αντζέντας του νεοφιλελευθερισμού που άνοιξε και δρο¬ 
μολόγησε το ΠΑΣΟΚ επί Σημίτη, ολοκλήρωσε το έργο μιας σειράς μεταρρυθμίσεων, 
νόμων, νομοσχεδίων, ρυθμίσεων, αναδιαμορφώσεων και ανασχηματισμών περιχα¬ 
ρακώνοντας απροκάλυπτα τα συμφέροντα της αστικής τάξης. Κάπως έτσι, η «πρω- 
τοεμφανιζόμενη», «νεοσύστατη» ορολογία περί ημιαπασχολούμενων, ωρομίσθιων, 
ελαστικών ωραρίων, νεόπτωχων, δανειοληπτών, διακοποδανείων, εορτοδανείων, επι¬ 
τοκίων, πιστωτικών, ανασφάλιστης εργασίας, μαύρης εργασίας, ορίου φτώχιας, πολι¬ 
τών δεύτερης κατηγορίας εδραιώθηκε, συγχωνεύθηκε στις ζωές μας. Η συσσώρευση 
των κεφαλαίων σε τράπεζες, επενδυτές, χρηματιστήριο και ο άνισος καταμερισμός 
του πλούτου οδήγησαν, όπως ήταν αναμενόμενο, στη διαβόητη οικονομική κρίση, της 
οποίας τις συνέπειες καλέστηκαν και πάλι να επωμιστούν η εργατική τάξη και γενικά 
τα χαμηλότερα κοινωνικά στρώματα. 



Συνέπειες*. 

Ο «κοσμάκης» άρχισε να διαμαρτύρεται ολοένα και πιο ανησυχητικά, οι μορφές 
αντίστασης και ανυποταγής οξύνθηκαν. Η απαξίωση των πολιτικών κομμάτων και των 
κυρίαρχων συνδικαλιστικών οργάνων τρομοκράτησε τους μπροστάρηδες ειρηνικών 
παρελάσεων διαμαρτυρίας και των σκηνοθέτημένων απεργιακών κινητοποιήσεων. Η 
τακτική της ισοπέδωσης, κατάργησης και καταπάτησης κάθε ατομικού-συλλογικού 
κεκτημένου-δικαιώματος, η εκχυδαϊσμένη απαξίωση των μεταναστών, η αστυνομο¬ 
κρατία, η αστυνομική βία και η απανταχού διάθεση εκφοβισμού, συντηρητικοποίησης 
και τρομολαγνείας φαίνεται ότι δεν έπιανε τόπο. Τα σκάνδαλα διαδέχονταν το ένα το 
άλλο, η κοινωνική κατακραυγή στο προσκήνιο και μια ολοένα και αυξανόμενη διάθεση 
δυναμικής μορφής αντίστασης και αυτοοργανωμένης συγκρουσιακής πάλης κέρδιζε 
έδαφος. Μια πολιτική επί της ουσίας δολοφονία, αποτέλεσμα της βαθιάς φασιστικής 
νοοτροπίας που στους κόλπους τους περικλείουν τα σώματα ασφαλείας, αυτή του δε- 
καεξάχρονου Αλέξη Γρηγορόπουλου, αποτέλεσε την αφορμή, τον πυροκροτητή του 

ξεσπάσματος της διάχυτης οργής, της συσσωρευμένης καταπίεσης και της κοινωνικής 
αδικίας, οδηγώντας την εξέγερση του περασμένου Δεκέμβρη. Η καραμέλα των 200- 
500 δαιμονισμένων κουκουλοφόρων φάνταζε τουλάχιστον γελοία. Η αντιπληροφόρη- 
ση, η διάχυση αντιεξουσιαστικών ιδεών και ο φόβος της ροπής της «κοινής γνώμης» 
προς τα αριστερά οδήγησε κατ' αρχήν σε μία προσπάθεια διχασμού της κοινωνίας. 
Δόθηκε ισχυρό βήμα σε ακροδεξιές αντιλήψεις διχάζοντας τον κόσμο με ποιον θα 
πάει και ποιον θα αφήσει. Σύντομα διαπίστωσαν ότι αυτή η συνταγή δε συνέφερε 
στις παρούσες συνθήκες. Ο κίνδυνος της ροπής του κόσμου «προς τα αριστερά», 
ο κίνδυνος μιας γενικευμένης ανταρσίας, σε συνδυασμό με το παγκόσμιο πολιτικό 
σκηνικό και την εκλογή του «προοδευτικού» καπιταλιστή με ανθρώπινο πρόσωπο 
Ομπάμα στις ΗΠΑ, οδήγησαν στην εσπευσμένη επιστράτευση της τακτικής εξίσωσης 
των «άκρων». Επανέλαβαν λοιπόν την ιστορία τους και το ανανεωμένο σοσιαλιστικό 
ΠΑΣΟΚ του 2009 έρχεται σαν άλλο ΠΑΣΟΚ του '8Ι, άλλοτε με γραβάτες, άλλοτε με 
τζιν παντελόνια και σπορτέξ παπούτσια, να επιφέρει επιτέλους κοινωνική συνέναιση. 
Καθώς η ιστορία (ακόμα και αν επαναλαμβάνεται) δεν ξεσηκώνεται με καρμπόν, τολμά 
κανείς τον παραλληλισμό, αρκεί να αναλογιστεί το κλίμα των ημερών μετά την εξέ¬ 
γερση του Πολυτεχνείου και την μεταπολίτευση. Όταν το λαϊκό κίνημα αντιστέκεται 
ισχυρά και όταν η ριζοσπαστική κοινωνική ανατροπή αρχίζει να φαντάζει ρεαλιστική 
παρά ουτοπική, ένας κεντροαριστερός σωτήριος συσχετισμός έρχεται να τιμωρήσει 
την «κακιά» Δεξιά και να καταλαγιάσει τη δίκαιη οργή προσφέροντας παράταση συμ¬ 
βολαίου στο υπάρχον καθεστώς. 

Ο βασικός υπηρέτης τους, 
τα μμε, δουλεύει νυχθημε¬ 
ρόν με γνώμονα τη σκληρή 
δημαγωγία αποδομώντας 
την προσωπικότητα του 
μέχρι πρότινος αξιόπιστου 
πρωθυπουργού, ενισχύο- 
ντας το προφίλ του άγου- 
ρου και γκαφατζή μέχρι 
χθες νεωτεριστή και πα¬ 
γκόσμιου βεληνεκούς πλέ¬ 
ον σήμερα Γ.Παπανδρέου. 
Ο κατακερματισμός της 
Ν.Δ. παρουσιάστηκε ως 
περίτρανη απόδειξη της 
κοινωνικής καταδίκης και οι διαχειριστές της ψυχολογίας των μαζών δημοσιογράφοι 
ανέλαβαν να αναδείξουν το ΠΑΣΟΚ στο σύνολό του ως τη νέα προοδευτική δύναμη 
με ανθρώπινο πρόσωπο που αγαπά το περιβάλλον και πίνει -βιολογικό φυσικά- κρασί 
στο όνομα της πράσινης ανάπτυξης. Κάπως έτσι προέκυψε λοιπόν αυτό το επίπλαστο 
10% και θα αποτελέσει μόνιμη καραμέλα στα δρώμενα του μέλλοντος. Οι μεγαλο- 
εταιρείες και οι επενδυτές σαφώς εξυπηρετούνται συμβάλλοντας στην καλλιέργεια 
μιας ΐΓ6ηά/(μοδάτης) πολιτικής της πράσινης ανάπτυξης, διότι εκεί, στους φυσικούς 
πόρους, στις εναλλακτικές μορφές παραγωγής ενέργειας, στα βιολογικά -δηλαδή κα¬ 
νονικά- προϊόντα βρίσκεται το νέο έδαφος εμπορικής εκμετάλλευσης. Παίρνοντας 
παράταση λοιπόν και μοιράζοντας υποσχέσεις, ωραιοποιούν τεχνηέντως τη σκληρή 
πολιτική του καπιταλισμού. 

Αντιπολίτευση.. 

Το ΚΚΕ (με μειωμένο το ποσόστό του) παραμένει βαθιά μικροαστικό, αποτελεί δε 
απαραίτητο στοιχείο της κοινοβουλευτικής ζυγαριάς. Εξυπηρετώντας το άλλοθι της 
«πολυφωνικής» βουλής, κρατά το σκήπτρο μιας εργατίστικης φωνής, έχοντας ανα- 
γάγει την αγωνιστική διαδικασία σε λαϊκίστικο παζάρι με τους ισχυρούς. Μετά την 
απροκάλυπτα αντιδραστική, δεξιότερη των δεξιών, συκοφαντική για το κίνημα στά¬ 
ση που κράτησε τον περασμένο Δεκέμβρη, συνδιαλλέγεται με τους κρατούντες και 
περιχαρακώνει τη θέση ισχύος του μέσα στα σωματεία, γινόμενο το χαϊδεμένο παιδί 
των κυβερνώντων. Ως συνοριοφύλακας του κινήματος, μπλοκάρει και δείχνει με το 
δάχτυλο οποιαδήποτε ακηδεμόνευτη μορφή αντίστασης, αναμασώντας την ίδια εδώ 
και χρόνια κασέτα περί «σκοτεινών κύκλων» και «προβοκατόρων». 

Το ΛΑΟΣ (με αυξημένο το ποσοστό του), περικλείοντας στους κόλπους του κάθε 
αντιδραστικό μικροαστικό λαϊκισμό, στα πλαίσια της δρομολογημένης εσωτερικής δι- 



ΣΤΟ ΙΔΙΟ ΕΡΓΟ ΘΕΑΤΕΣ;;; 


Ο Ασύρματος αποτελεί ένα από τα 
τελεύταια κομάτια αδόμητου χώρου 
στην περιοχή του Μπραχαμίου, αλλά 
για πόσο ακόμα; Τα σχέδια του Γενικού 
Επιτελείου Αεροπορίας θέλουν την δη¬ 
μιουργία κέντρου αθλητισμού και εκ¬ 
παίδευσης διασωστών αεροπορίας(με 
λίγα λόγια στρατόπεδο) σε έκταση του 
Ασυρμάτου που ανήκει στην πολεμική 
αεροπορία. Η δημοτική αρχή προω¬ 
θεί αυτήν την προσπάθεια και στις 24 
Σεπτεμβρίου λίγες μέρες πρίν τις βου¬ 
λευτικές εκλογές(καθόλου τυχαίο) ο 
δήμαρχος φέρνει εκτός ημερήσιας δι¬ 
άταξης στο δημοτικό συμβούλιο σαν 
«κατεπείγουσα» την πρόταση αυτή. 
Χρησιμοποιώντας τον νόμο 2745/1999 
που προβλέπει ότι το 50% των εκτά¬ 
σεων των στρατοπέδων που θα «αξι- 
οποιηθούν» θα παραχωρείται στους 
εκάστοτε δήμους για τη «δημιουργία 
χώρων κοινόχρηστου πρασίνου και κοι¬ 
νωφελών εξυπηρετήσεων» προσπαθεί 
να χρυσώσει το χάπι. Η πρόταση κα¬ 
ταψηφίζεται (12 κατά, II υπέρ και 2 λευ¬ 
κά) παρά το οτι η δημοτική παράταξη 
του δημάρχου εχει τις περισσότερες 
έδρες. Στο επόμενο δημοτικό συμβού¬ 
λιο μαζεύονται κάτοικοι της περιοχής 
για να διαβεβαιώσουν τους δημοτικούς 
άρχοντες ότι στα σχέδια τους αυτά θρ 
μας βρούν μπροστά τους. Απο τα τέλη 
τις δεκαετίας του *80 όταν και έγινε η 
πρώτη παραχώριση έκτασης στο δήμο 
μέσω της Κτηματικής εταιρίας του δη¬ 
μοσίου (ακολούθησαν άλλες δύο μία το 
1999 και η τελευταία α:ο 2003) η λογική 
των εκάστοτε αρχών είναι πάντα ίδια: 
εμπορική εκμετάλλευση του χώρου, 
περιφράξεις, τσιμέντο, χωματερή και 
τώρα στρατόπεδο, αφαιρώντας του 
έτσι τον χαρακτήρα του δημόσιου και 
ανοιχτού μετατρέποντας τον ουσιαστι¬ 
κά σε ιδιοκτησία του δήμου καΓόχι των 
κατοίκων... 





Την Κυριακή 15/11, η «ανοιχτή λαϊκή 
συνέλευση αγ. δημητρίου» χάλεσε εκ¬ 
δήλωση - συζήτηση στον Ασύρματο. 
Έγινε μια πολύ ζωντανή κουβέντα στην 
οποία μεταξύ άλλων τονίστηκε από 
όλους: η μη κομματικοποίηση και η 
ισότιμη συμμετοχή του καθένα, η απαί¬ 
τηση όλης της έκτασης του Ασυρμάτου 
χωρίς ούτε ένα μέτρο παζάρεμα, η βα- 
ρύνουσα σημασία της άμεσης δράσης 
των κατοίκων σε σχέση με μια σχετικά 
ανούσια αιτηματολογία απέναντι στην 
γνώστη για τις προθέσεις της δημοτική 
αρχή. 

Αποφασίστηκε: η δημιουργία της 
«ανοιχτής συνέλευσης για την διεκδί¬ 
κηση του Ασυρμάτου», παρέμβαση στο 
δημοτικό συμβούλιο στις 18/11 και 


■ συγκέντρωση στον Ασύρμα¬ 
το στις 29/11, ώρα 11:30 


Τέλος ορίστηκαν, μια επιτροπή συ¬ 
ντονισμού στην οποία ο καθένας είναι 
ελεύθερος να συμμετέχει και το πρώην 
3ο Δημοτικό (Πηλέως) σαν χώρος συ¬ 
νάντησης κάθε Δευτέρα 7-8μ.μ. 

αμάχης της Ν.Δ., αποτελεί την απαραίτητη συνιστώσα δύναμη της λαϊκής παραδοσι¬ 
ακής δεξιάς-ακροδεξιάς. Στο σύγχρονο μεσαίωνα, στον εργασιακό μεσαίωνα, η φωνή 
του δημαγωγού σκοταδιστή, του φανατισμένου εθνικιστή βρίσκει απλόχερα μόνιμη 
και εντυπωσιακά κυρίαρχη καρέκλα σε κάθε λογής τηλεοπτικό παράθυρο και πάνελ 
αναμένοντας τις προσβάσεις που θα έχει στη Ν.Δ μετά την ανασύνταξη και το νέο 
αρχηγό. 

Το παρ' ολίγον κοινοβουλευτικό κόμμα των Οικολόγων Πράσινων αντιπροσωπεύει 
την απολιτίκ κοινωνική ευαισθησία μιας ψευδεπίγραφης απαίτησης ποιότητας ζωής, 
εκ των πραγμάτων προωθημένη για τους λίγους. Περικλείει στις προτάσεις του τα 
συμφέροντα της σύγχρονης βιομηχανίας στο δρόμο του νέου χρυσωρυχείου εναλλα¬ 
κτικής μορφής ενέργειας.Ένα παρακλάδι εκ των έσω « ανθρωπισμού», βέβαιος προ¬ 
θάλαμος του ΠΑΣΟΚ, εκεί που τα νεομοντέρνα Ιοίτ και τα «πράσινα» σπίτια, ως άλλη 
επιχείρηση-σκούπα, «αδειάζουν» οικονομικά εξαθλειωμένους,πομάκους, τσιγγάνους, 
μετανάστες έξω από την προς αναβάθμιση «πολιτισμένη» σκανδιναβικού προτύπου 
κοινωνία μας. 

Ο ΣΥΡΙΖΑ, προκειμένου να δυναμώσει τα ποσοστά του, φιλοδοξώντας να αντικατα¬ 
στήσει το ΠΑΣΟΚ, γνέφει καταφατικά σε πλάνα συνεργασίας ενώ ταυτόχρονα, στην 
προσπάθειά του να ψηφοθηρίσει από παντού, διατηρεί μία «φιλοαντιεξουσιαστική», 
«φιλοεξεγερτική» στάση, ειδικά κατά τον περασμένο Δεκέμβρη. Χτυπιέται συστημα¬ 
τικά από τα μμε, με αποτέλεσμα να τιμωρηθεί για την «αναρχίζουσα» συμπεριφορά 
του κινδυνεύοντας να ξεμείνει εκτός βουλής. Τώρα καλείται να επανορθώσει καθώς θα 
αποτελέσει τον κύριο μοχλό στον μηχανισμό αποδυνάμωσης των άκρων. Απλώνει χεί- 
ρα βοηθείας εξ αριστερών και συμμαχεί με την κυβέρνηση σε μια κοινή προσπάθεια 
για την «πάταξη της τρομοκρατίας». 


Συσπείρωση των ισχυρών και μηχανισμοί καταστολής 

Τίθεται σε εφαρμογή ένα σχέδιο εξόντωσης του επαναστατικού-ριζοσπατικού κινή¬ 
ματος με γνώμονα την επίφαση του σοσιαλισμού, την απάτη του ανανεωτισμού. 

Οι ευνοημένοι του «δημοκρατικού συστήματος», οι ιδιοκτήτες της «δημοκρατίας» 
καλούν σε μία γενικευμένη σύρραξη υπεράσπισης του δόγματος που ευαγγελίζονται, 
αυτό της δύναμης των λίγων και της κυριαρχίας των ισχυρών. Κάπως έτσι λοιπόν με 
τις πρώτες μέρες της νέας διακυβέρνησης, το υπουργείο δημόσιας τάξης μετονομά¬ 
στηκε σε υπουργείο προστασίας του πολίτη. Με μια πρώτη ανάγνωση, θεωρεί κανείς 
ότι η μετονομασία υπουργείων, τα πρωτοεμφανιζόμενα νέα πρόσωπα σε σημαντικά 
πόστα, αποτελούν μία κίνηση εντυπωσιασμού ή αποσκοπούν σε μία προσπάθεια ξε- 
σκονίσματος, ξεσκουριάσματος της κουρασμένης κοινωνίας. Στην πραγματικότητα, η 
μετονομασία κουβαλά την βαρύτητα της δήλωσης-ανακοίνωσης μιας ξεκάθαρης πολι¬ 
τικής γραμμής. Στις απαρχές της «νέας εποχής» σκληρού φιλελευθερισμού, αναλαμ¬ 
βάνοντας η Ν.Δ., φροντίζει να μετονομάσει το υπουργείο εργασίας και κοινωνικής 
ασφάλισης σε υπουργείο απασχόλησης και κοινωνικής προστασίας. Αυτομάτως, η 
εργασία υποβιβάστηκε σε απασχόληση με γενικευμένους ακαθόριστους όρους και 
το εργασιακό δικαίωμα, η κοινωνική ασφάλιση, σε προσφορά-παροχή αποτέλεσμα 
του υποκειμενισμού του εκάστοτε εργοδότη. Το κράτος λοιπόν στην παρούσα φάση, 
αναλαμβάνει όχι να επιβάλει τη δημόσια τάξη αλλά να «προστατεύσει» τον πολίτη, 
καθιστώντας ως μη-ποΜτη οποιονδήποτε αντιστέκεται, διαμαρτύρεται, εξεγείρεται. 
Οι κατασταλτικοί μηχανισμοί, οι αστυνομικές δυνάμεις «προστατεύουν» την κοινωνία 
απομονώνοντας ή τιμωρώντας τους «επικίνδυνους ανατροπείς». Ο αντιφρονούντας 
μετατρέπεται σε μη-πολίτη, εχθρό του λαού, εσωτερικό εχθρό, ασύμμετρη απειλή. Οι 
ευάλωτες κοινωνικές τάξεις, σε οποιαδήποτε απόπειρα διεκδίκησης, σπάνε τη διαχω- 
ριστική γραμμή της νομιμότητας. Η αστυνομική βία και καταστολή καθαγιάζεται στο 
όνομα της προστασίας του πολίτη. Ο μετανάστης, ο αναρχικός, ο ακτιβιστής, οποιοσ¬ 
δήποτε για λόγους αντίστασης ή επιβίωσης παραβαίνει το σύνταγμα, τους νόμους του 
κράτους, εξαιρείται από τα ανθρώπινα δικαιώματα. Δικαώματα έχει μόνο ο πολίτης. Ο 
υπουργός Μ.Χρυσοχοϊδης, στην προσπάθειά του να εκτοπίσει το αντιεξουσιαστικό 
συγκρουσιακό κομμάτι, καλεί όλους να συμπλεύσουν ενάντια σε οτιδήποτε διαταράσ- 
σει την αστική δημοκρατική νομιμότητα. Επικαλείται τη διαστρεβλωμένη, ιεραρχική 
κληρονομική δημοκρατία τους, τη διαχρονική τους επίφαση κάθε φορά που απειλεί¬ 
ται το συμφέρον και η κυριαρχία τους. 

Οι αυλικοί της αριστερός σπεύδουν τις υπηρεσίες τους παρέα με τους αριβίστες μα¬ 
ταιόδοξους διαννοούμενους και τους ξιπασμένους μεσοαστούς, σέρνοντας ταλαίπω¬ 
ρους φοβισμένους μικροαστούς ξωπίσω τους. 




Ας τελειώνουμε με το παραμύθι παρανοϊκών δολοφόνων και την «απειλή από την 
τρομοκρατία». Εκείνοι που απειλούνται, γνωρίζουν πολύ καλά ποιοι είναι και καλό θα 
ήταν να πάψουν πια να ζητούν από τον λαό να προστατέψει τα συμφέροντα τους. Ας 
αρκεστούν στους πολυάριθμούς φρουρούς, τους μπράβους και τα υπουργικά τους 
γραφεία. Όσον αφορά το «νέο αίμα» στις υπουργικές θέσεις, πρόκειται απλώς για 
σύγχρονους εκπαιδευμένους ελιτιστές τεχνοκράτες, ικανούς να διαχειριστούν την 
εκσυγχρονισμένη μορφή καπιταλιστικής βαρβαρότητας. Αξίζει να σημειωθέι ότι στις 
προτελευταίες εκλογές, παρόλη την είσοδο του ΑΑΟΣ στη βουλή, οι δυνάμεις της 
αριστεράς ύψωσαν αρκετά τα ποσοστά τους. Το αποτέλεσμα αυτό χαρακτηρίστηκε 
ως ψήφος διαμαρτυρίας. Η αριστερά, αμήχανη και διαβρωμένη, δέσμια του κοινοβου¬ 
λευτικού καθωσπρεπισμού, δεν κατάφερε να σταθεί στο ύψος των περιστάσεων. Οι 
ρίζες του δικομματισμού, τα μικροσυμφέροντα, ο ατομικισμός, οι περίτρανες υποσχέ¬ 
σεις αλλά και μια βαθιά πεσιμιστική απαξίωση των πολιτών απέναντι στις εκλογές και 
το κοινοβούλιο οδήγησαν στο πρόσφατο αποτέλεσμα. Και στις δύο περιπτώσεις, η 
αποχή άγγιξε το 30-40%, γεγονός βέβαια που αποσιωπήθηκε συστηματικά. 

Με τραγελαφικές αυξήσεις του ύψους των 15 ευρώ μηνιαίως και έκτακτα επιδόματα 
ελεημοσύνης, πασχίζουν να δώσουν χρόνους διαρκείας σε μία περίοδο χάριτος με 
κοντά ποδάρια. Η αντιγραφή του ομπαμικού μοντέλου και η προοπτική του «πετυ¬ 
χημένου» σκανδιναβικού καπιταλισμού αποδείχτηκε πολιτικάντικη σκευωρία. Στην 
ευρωπαϊκή-παγκόσμια ζυγαριά των ισχυρών, η Ελλάδα παραμένει μια «υπανάπτυκτη 
εν αναπτύξει» αποικιοκρατούμενη περιοχή με αποικιοκρατικές βλέψεις στην ανατο¬ 
λική Ευρώπη. Εξάλλου, δεν μας αφορά απλά μια καλύτερη κοινωνία, αλλά μια δίκαιη 
κοινωνία, αταξική, αυτοοργανωμένη, αυτοδιευθυνόμενη. Στον υποτιθέμενο αναπτυγ¬ 
μένο, επιτυχημένο καπιταλισμό, δεν λείπουν η εκμετάλλευση, η φτώχεια, ο ρατσιμός, 
η κοινωνική αδικία, η ανισότητα. Το κοινοβούλιο των αντιπροσώπων, ταφόπλακα της 
ελεύθερης βούλησης, εργαλείο στα χέρια των ισχυρών. Η ανατροπή του καθεστώτος, 
η άμεση δημοκρατία όραμα και στόχος μας. Οι λαϊκές συνελεύσεις, τα λαϊκά συμβού¬ 
λια τα μόνα που θα καθορίζουν και θα καθορίζονται από και για τις ζωές μας. Μέσα 
στην επόμενη τετραετία, εκείνοι ας δουλέψουν για τα συμφέροντά τους και εμείς για 
την γενικευμένη εξέγερση και την ελευθεριακή κομμουνιστική κοινωνία. 



: δίυ ΐίαΐζβυμί μ ίριν; τινζ, 

ίιλείου & Π.Π.Γ€ρμανού 22 Μπροχαμι 


Δολοφονία μετανάστη στο ΑΧ Νίκαιας 

Εφαρμογή κοκουλονόμοϋ στους συλληφθέντες 
της πορείας διαμαρτυρίας 


Τα ξημερώματα του Σαββάτου 26 Σεπτέμβρη,κλιμάκιο της Αστυνομίας,εισβάλει σε 
σπίτι όπου διαμένουν Πακιστανοί εργάτες,στη περιοχή της Νίκαιας.Πολλοί από αυ¬ 
τούς ξυλοκοπούνται,ανάμεσά τους και ο Μοχάμεντ Καμράν Ατίφ,ο οποίος και συλ- 
λαμβάνεται ως ύποπτος για ξυλοδαρμό ανηλίκου.Μεταφέρεται στο τοπικό Α.Τ.,όπου 
συνεχίζεται ο βασανισμός του με χτυπήματα με γκλοπ και ηλεκτροσόκ με καλώδια 
στα χέρια και τα γόνατα.Ο μηνυτής δεν αναγνωρίζει το μετανάστη,αποσύρει τη μή¬ 
νυση κι έτσι αφήνεται ελεύθερος,αφού πρώτα ο αδερφός του υπογράφει υπεύθυνη 
δήλωση πως τον παρέλαβε χωρίς σημάδια και μώλωπες.Αίγες μέρες αργότερα,στις 9 
Οκτώβρη,ο 25χρονος Μοχάμεντ Καμράν υποκύπτει στα τραύματα με τα οποία τον 
“φιλοδώρησαν” οι μπάτσοι της Νίκαιας. 

Ως απάντηση σε ακόμη μία κρατική δολοφονία,καλείται το Σάββατο Ι7 Οκτώβρη δια¬ 
δήλωση στη περιοχή από αναρχικές συλλογικότητες,όπου συμμετέχουν -παρόλο τη 
καταρρακτώδη βροχή- 300 σύντροφοι και συντρόφισσες.Η τοπικά κοινωνία χαιρετά 
και εμψυχώνει τη πορεία,ενώ αποδοκιμάζει τις δυνάμεις καταστολής που έχουν κατα- 
κλύσει την περιοχή.Ο δρόμος που οδηγεί στο κολαστήριο της Νίκαιας,είναι αποκλει¬ 
σμένος από κλούβα και διμοιρίες των ΜΑΤ,οι οποίες δέχονται βροχή από πέτρες.ενώ 
απαντούν με δακρυγόνα και χειροβομβίδες κρότου-λάμψης.Ακολουθεί και δεύτερη 
επίθεση της Αστυνομίας,κατά την οποία συλλαμβάνονται δύο άτομα.Κατά την απο¬ 
χώρηση των συγκεντρωμένων -μετά τη λήξη της πορείας- ασφαλίτες,ομάδες Ζ και 
Δ,συλλαμβάνουν έξι ακόμη άτομα. 


ο 

Το παρακάτω κείμενο μοιράστηκε σε 
δύο συναυλίες που πραγματοποίησε ο 
δήμος αγ. δημητρίου στον Ασύρματο, 
με τοπικά συγκροτήματα και δύο «ονό¬ 
ματα». 

Οι μπάντες που ανταποκρίθηκαν στο 
κάλεσμα μας, διοργάνωσαν και συμμε¬ 
τείχαν σε συναυλία με την παραπάνω 
αφίσα. 

Ήταν μία ακόμη πολύπλευρα ωραία 
βραδιά.. Πέρα απ’ το μουσικό - συ- 
ναυλιακό κομμάτι, ήταν μια αφορμή 
να γνωριστούμε καλύτερα και με και¬ 
νούριο κόσμο και το εγχείρημα του 
αυτοοργανωμένου μουσικού στούντιο 
να διευρυνθεί κι άλλο. Οι πρόβες αυ¬ 
ξήθηκαν και τα μαθήματα τυμπάνων, 
κιθάρας και ηχοληψίας απέκτησαν κι 
άλλους μαθητές. 


Η συνέχεια έττεται.. σίγουρα μακριά απ’ 
τις οθόνες σας.. 

...ΓΙΑ ΟΣΟΥΣ ΒΑΡΕΘΗΚΑΝ 

. ΝΑ ΠΑΙΖΟΥΝΕ ΠΑΙΧΝΙΔΙΑ ΜΕ 
^ ΤΟΥΣ ΟΡΟΥΣ ΤΟΥΣ... 

(ένα ίΓθθ$ΐ/ΐ 0 και μια πρόσκληση ανοι¬ 
χτή) 


Δήμαρχοι, εξουσία, εκλογές, πολιτικά 
θηρία, ρουσφέτια και γλειψίματα, όμορ¬ 
φη κοινωνία.../ 

Γεμάτη ευαισθησίες και δικαιολογίες, 
αφού μια φορά το χρόνο σου στήνει 
συναυλίες,/ 

να βγεις, να τραγουδήσεις και να τους 
διαφημίσεις, να ξεχάσεις πως σου κά¬ 
θονται στο σβέρκο, να τους κουβαλή¬ 
σεις/ 

πάνω στη σκηνή, για να σε προλογίσουν, 
να μας δουν σαν ψηφοφόρους και να 
μας τα ζαλίσουν. Τα τσιράκια τους θα 
σπεύσουν να χειροκροτήσουν, μα πο¬ 
ντάρουμε σ’ αυτούς που γιουχαίσματα 
θ’ αρχίσουν./ 

Σ’ αυτούς που ήρθαν ν’ ακούσουν και 
να επικοινωνίσουν, να θυμίσουν πως 
στο δρόμο είναι η ομορφιά και πως όλα 
είναι εύκολα δρώντας συλλογικά./ 

Σ’ όσους αυτοοργανώνουν συναυλίες 
τακτικά, καταλαμβάνουν δημαρχεία, 
στήνουν $ΐ:υάΐο μουσικά και σ’ όσους 
θέλουνε να δοκιμάσουν πρώτη τους 
φορά./ 

Πρόσκληση ανοιχτή λοιπόν σε κάθε 
Μ€, κάθε ροκά, πάνκη, ρεμπέτη, μετα- 
λά, σε κάθε θεατρίνο, σε κάθε χορευτή, 
σ’ όποιον πιστεύει πως η "τέχνη" δεν 
μπαίνει σε κουτί./ 

Δεν υπάρχουν αρχηγοί, δεξιοτέχνες και 
μη και αφού υπάρχουν πλούσιοι, εμείς 
είμαστε φτωχοί./ 

Τι έλληνες; τι ξένοι; Καμία διαφορά. Ο 
ίδιος ιδρώτας στο δέρμα μας κυλά και 
αντίπαλο έθνος είναι τ’ αφεντικά./ 

Το γοργόν και χάρην έχει, αυτή την 

Κυριακή ώρα 17:00, 27/9 

αιτία και αφορμή, να πέσουν ιδέες για 
μια ακόμη γιορτή, πού μόνο στον εαυτό 
της θα λογοδοτεί. 


κάθε Πέμπτη και Σάββατο 
μετά της 19:00 


(ΥΠΟ) ΚΡΟΥΣΗ 

“Ανοιχτή συλλογικότητα έκφρασης 
και δημιουργίας’’από το Ελευθεριακό 
στέκι Πικροδάφνη 



Με σκοπό την άμεση απε¬ 
λευθέρωση των 8 συνολικά 
συλληφθέντων,πραγματο¬ 
ποιείται κατάληψη στο Δη¬ 
μαρχείο της Νίκαιας από 
τον κόσμο που συμμετείχε 
στη πορεία,η οποία διήρ- 
κησε δύο μέρες.Μετά την 
επίσημη ανακοίνωση του 
κατηγορητηρίου,πέντε εκ 
των συλληφθέντων αντι¬ 
μετωπίζουν κατηγορίες σε 
βαθμό κακουργήματος.ενώ 
τίθεται για πρώτη φορά σε 
εφαρμογή το ιδιώνυμο της 
κουκούλας.Σε ένδειξη αλληλεγγύης,καταλαμβάνονται η Πρυτανεία του Πανεπιστημί¬ 
ου Αθηνών,της ΑΣΣΟΕ,η Περιφέρεια Κρήτης στα Χανιά,η Δημοτική Πινακοθήκη στο 
Ηράκλειο Κρήτης και η Σχολή Θεάτρου στη Θεσσαλονίκη.Εν τέλει όλοι οι συλληφθέ- 
ντες αφήνονται ελεύθεροι μέχρι την εκδίκαση της υπόθεσης,ενώ σε τέσσερις από 
αυτούς απαγορεύεται η έξοδος από τη χώρα. 

Είναι πλέον πασιφανές πως το νέο “σοσιαλιστικό” κυβερνητικό μοντέλο,δεν διαφέρει 
σε τίποτα από τόσα και τόσα προηγούμενα.Και πάλι οι δολοφόνοι μένουν ατιμώρη¬ 
τοι,και πάλι οι αγωνιζόμενοι χτυπούνται και συλλαμβάνονται,και πάλι οι αντιστεκόμε- 
νοι διώκονται για την επιλογή τους να μην σιωπούν σε ότι συμβαίνει γύρω τους. 


για τις εξελίξεις στο ζήτημα της κατασκευής 
των «νέων αυτοκινητόδρομων αττικής» 



Στα τέλη του περασμένου καλοκαιριού ο Σουφλιάς, 
ως υπουργός του τότε ΥΠΕΧΩΔΕ, ανακοίνωσε τη 
δημοπράτηση του έργου. Η κυβερνητική αλλαγή 
που επήλθε λίγες εβδομάδες αργότερα σηματοδό¬ 
τησε τη μεταφορά αρμοδιοτήτων του ΥΠΕΧΩΔΕ, 
δηλαδή του διαχειριστή της υπόθεσης από πλευράς 
κράτους, σε δύο νέα υπουργεία, στο υπ. Υποδομών 
και στο υπ. Περιβάλλοντος . Κι ενώ από το πρώτο 
(με υπουργό το Ρέππα) γίνεται λόγος για τήρηση 
του χρονοδιαγράμματος Σουφλιά, από το δεύτερο 
(με υπουργό την Μπιρμπίλη) ζητείται - και όπως 
φαίνεται από σχετικά δημοσιεύματα εξασφαλίζεται 
- η προσωρινή παύση της διαδικασίας δημοπράτη- 
σης, ώστε να συζητηθεί περαιτέρω το νέο ρυθμιστι¬ 
κό σχέδιο της Αθήνας-Αττικής, το οποίο και απο¬ 
τελεί τη βάση δικαιολόγησης της επέκτασης των αυτοκινητόδρομων πάνω και γύρω 
από τον Υμηττό. Ωστόσο, για την κύρια μερίδα όσων αντιστέκονται στο έργο αυτό 
είναι καταφανές, ότι μια τέτοια στάση από πλευράς υπ. Περιβάλλοντος δε συνιστά 
ουσιαστική αλλαγή πολιτικής κατεύθυνσης ή ρήξη με τα οικονομικά συμφέροντα που 
εξυπηρετούνται από την επέκταση των επιχειρηματικών δραστηριοτήτων εντός της 
Αττικής και τους ίδιους τους αυτοκινητόδρομους και τη λεηλασία του Υμηττού και των 
γειτονιών μας. Αντίθετα, αποτελεί μια προσπάθεια κάμψης των όποιων αντιστάσεων 
στα σχέδια τους, εμφανίζοντας το έργο πιο «πράσινο». 


Τον καιρό αυτό ορισμένοι δήμοι, φορείς και κάτοικοι προχωρούν στην κατάθεση προ¬ 
σφυγών στο ΣτΕ, είτε για το σύνολο του έργου, είτε για συγκεκριμένα τμήματά του. 
Παράλληλα, από αρκετές εστίες αντίστασης μέσω κινήσεων αντιπληροφόρησης, δια¬ 
δηλώσεων μικρού ή μεγαλύτερου βεληνεκούς και συζητήσεων συνεχίζεται η επίμονη 
προσπάθεια της ενδυνάμωσης του αγώνα. Σε ορισμένες περιπτώσεις και της σύνδεσής 
του με τους ευρύτερους κοινωνικούς αγώνες και της ανάδειξης του ρόλου της ανά¬ 
πτυξης και ιδίως της «πράσινης» ανάπτυξης. Είναι αναγκαία η δημιουργία κινηματικών 
συνθηκών τέτοιων που θα είναι σε θέση να βάλουν φρένο στην υλοποίηση τόσο του 
συγκεκριμένου όσο και ανάλογων σχεδιασμών των «από πάνω». 

ΛΙΓΑ ΛΟΓΙΑ... 


..ΓΙΑ ΜΙΑ ΠΡΟΕΚΛΟΓΙΚΗ ΤΡΟΜΟ ■ ΠΑΡΑΣΤΑΣΗ 

Τετάρτη 23 Σεπτέμβρη, κουκουλοφόροι της αντιτρομοκρατικής υπηρεσίας εισβάλουν 
σε 2 σπίτια. Πραγματοποιούνται συνολικά 4 συλλήψεις. Νωρίτερα, είχε προηγηθεί 
μικρής ισχύος έκρηξη με αυτοσχέδιο εμπρηστικό μηχανισμό στο πολιτικό γραφείο 
της νυν υπουργού Οικονομίας, Λούκας Κατσέλη. Ταυτόχρονα ξεσπάει ένα όργιο διαρ¬ 
ροών για δήθεν εξάρθρωση τρομοκρατικών οργανώσεων ενώ εκπρόσωποι της αστυ¬ 
νομίας πανηγυρίζουν για μια τεράστια επιτυχία. Οι συλληφθέντες αρνούνται από την 
αρχή κάθε ανάμειξη με την συγκεκριμένη υπόθεση. 

Λίγο πριν το τέλος της προεκλογικής περιόδου, η κυβέρνηση της Ν.Δ. μπροστά σε μία 
αναμενόμενη ήττα επιχειρεί να αντιστρέφει το εις βάρος της κλίμα παρουσιάζοντας 
μια μεγάλη νίκη στον αγώνα κατά της «τρομοκρατίας». Τα ΜΜΕ μέσα από μια θεαμα¬ 
τική παρουσίαση των γεγονότων καταπατούν κάθε έννοια ανθρώπινης αξιοπρέπειας 
των συλληφθέντων αλλά και των συγγενικών τους προσώπων. Στοχοποιούν το φιλικό 
τους περιβάλλον, φαντάζονται γιάφκες με όπλα και εκρηκτικά, ανακαλύπτουν συγκοι- 
νωνούντα δοχεία με όσες ένοπλες οργανώσεις έχουν εμφανιστεί στον ελλαδικό χώρο 
τα τελευταία χρόνια, αναπαράγουν τα άθλια σενάρια της αστυνομίας. 

Τα ευρήματα σε καμία περίπτωση δεν δικαιώνουν τις προσδοκίες τους, παρ’ όλα αυτά 
ανακριτής και εισαγγελέας, μέσα στο κλίμα τρομοϋστερίας που έχει διαμορφωθεί, 
αποφασίζουν την προφυλάκιση των 3 από τους 4 συλληφθέντες (η μία εκ των συλλη¬ 
φθέντων αφήνεται ελεύθερη με περιοριστικούς όρους μέχρι τη δίκη). Κατηγορούνται 
με βάση τον τρομονόμο για συμμετοχή στην οργάνωση «Συνομωσία Πυρήνων της 
Φωτιάς, οργάνωση η οποία έχει αναλάβει την ευθύνη για πλήθος εμπρηστικών επι¬ 
θέσεων σε τράπεζες, σπίτια και γραφεία πολιτικών προσώπων, κρατικά κτίρια και για 
άλλες στοχευμένες επιθέσεις. Τις επόμενες μέρες εκδίδονται εντάλματα σύλληψης 
για άλλα 6 πρόσωπα - με μόνα στοιχεία τα αποτυπώματα φιλικών προσώπων που 
βρέθηκαν στο ένα από τα δύο σπίτια - τα οποία μέχρι στιγμής έχουν επιλέξει να μην 
εμφανιστούν, δείχνοντας έτσι ότι δεν έχουν καμία εμπιστοσύνη στη δικαιοσύνη που 
επικαλείται η «δημοκρατία». 

«Ας αποδείξουν μόνοι τους ποιοί είναι οι αθώοι. Εμείς από τη στιγμή που βρέθηκαν 
αποτυπώματά τους είμαστε υποχρεωμένοι να τους στοχοποιήσουμε όλους». 

Δήλωση αξιωματούχου του αρμόδιου υπουργείου Προστασίας του Πολίτη μετά την 
σύλληψη 22χρονης στις 14/1. 

Με αυτή την λογική λοιπόν, λόγω αποτυπώματος που βρέθηκε σε διακοσμητικό αντι¬ 
κείμενο.. στην περιβόητη «γιάφκα» που ζούσε ένας εκ των πρώτων συλληφθέντων, 
άλλα και λόγω της σχέσης της με τον αντιεξουσιαστικό χώρο η συγκεκριμένη κοπέ¬ 
λα στοχοποιήθηκε. Όπως ανακοινώθηκε επρόκειτο για ένα απ’ τα πέντε καινούρια 
εντάλματα που έχουν εκδοθεί «εν κρυπτώ». 4+6+5=15.. Η αστυνομία προετοιμάζει 
το έδαφος για πογκρόμ συλλήψεων, κάνοντας λόγω για 40-50 άτομα σε Αθήνα και 
Θεσσαλονίκη. 

... ΤΑ ΝΕΑ ΚΑΤΑΣΤΑΛΤΙΚΑ ΤΕΧΝΑΣΜΑΤΑ 

Με την έλευση της νέας ·σοσιαλιστικής ' κυβέρνησης στην εξουσία, η δημόσια τάξη 
και η εξάρθρωση της ' νέο-τρομοκρατίας ' παραμένει στη κεντρική πολιτική σκηνή. Ο 
νέος υπουργός Δημόσιας Τάξης με επικοινωνιακούς χειρισμούς προσπαθεί να απο- 
σπάσει την κοινωνική συναίνεση παρουσιάζοντας στοχευμένες επιθετικές ενέργειες 
ως απειλή για το κοινωνικό σύνολο αποκρύπτοντας την πραγματικότητα που λέει ότι 
αυτοί που ενοχλούνται, έχουν στην ουσία λόγους για να ανησυχούν. Για να τονώσει 
το αίσθημα ασφάλειας του πολίτη γεμίζει με μπάτσους όλη την Αθήνα και τα προάστια 
και επιχειρεί μόνιμη παρουσία της αστυνομίας στα Εξάρχεια πραγματοποιώντας εκα¬ 
τοντάδες προσαγωγές και εξευτελιστικούς ελέγχους σε κατοίκους και περαστικούς. 
Επικηρύσσει με το ποσό των 600.000€, τρεις καταζητούμενους αντιεξουσιαστές που 
κατηγορούνται ότι συμμετείχαν σε ληστεία τράπεζας πριν μερικά χρόνια στο κέντρο 
της Αθήνας* διαρρέοντας παράλληλα αβάσιμα σενάρια σύνδεσης τους με ένοπλες ορ¬ 
γανώσεις. Κινήσεις καθαρά θεαματικές που γίνονται αφενός για να πείσουν ότι παρά- 
γεται έργο, αφετέρου για να στείλουν ένα μήνυμα εκφοβισμού σε όσους αγωνίζονται 
και εξεγείρονται. 



Κατόπιν πήρε θέση το ενδιαφέρον 
για την σταδιοδρομία μου, οι φιλικές 
κουβέντες ,ο τσαμπουκάς και η ανθρώ¬ 
πινη προσέγγιση του παρασυρμένου 
νεολαίου που πήρε το στραβό δρόμο, 
ενώ αυτόκλητα εκείνοι ήταν αυτοί που 
θα έπρεπε να με ευθυγραμμίσουν και 
να με συνετίσουν, όχι για αυτούς αλλά 
για εμένα τον ίδιο όπως έλεγαν που 
είχα χρέος να βοηθήσω τον εαυτό μου, 
μιλώντας τους για καταστάσεις και αν¬ 
θρώπους που ο ίδιος δεν γνώριζα. Αρ¬ 
γότερα ενημερώθηκα από έναν αξιωμα¬ 
τικό ότι ήμουν ο μαλάκας του ορόφου 
διότι όπως μου έλεγε οι υπόλοιποι με 
είχαν «δώσει στεγνά» και είχαν «βγάλει 
την ουρά τους απ’ έξω» και πως εάν δεν 
μιλούσα θα έβγαζα φυλακή για πράγμα¬ 
τα που έκαναν άλλοι, οπότε 

ξανακλήθηκα να απαντήσω για άγνω¬ 
στες προς εμένα καταστάσεις.... 


* Στην υπόθεση αυτή είχε συλληφθεί 
βαριά τραυματισμένος ο αναρχικός 
Γιάννης Δημητράκης μετά από πυροβο¬ 
λισμούς των μπάτσων. Κατηγορήθηκε 
βάση του τρομονόμου για έξι ακόμα 
ληστείες στηριγμένες κατά βάση στο 
μηντιακό κατασκεύασμα των "ληστών 
με τα μαύρα" . Παρότι τελικά αθωώ¬ 
θηκε για τις έξι επιπλέον ληστείες κα¬ 
ταδικάστηκε πρωτόδικα στη δυσανά¬ 
λογα βαριά ποινή των 35 χρόνων και 6 
μηνών για κατηγορίες που σχετίζονταν 
με τη ληστεία που είχε συλληφθεί. Ο 
Δημητράκης όρισε την επιλογή του ως 
"έμπρακτη άρνηση του ρόλου μιας 
ακόμα παραγωγικής μονάδας" και ως 
*’επίθεσης στο τερατούργημα που ονο¬ 
μάζεται τράπεζα". Η δίκη στο εφετείο 
έχει οριστεί για τις 9 Δεκέμβρη. 

...ΤΟ ΦΟΒΟ ΤΟΥΣ 

Ο φόβος και η ανασφάλεια παράγονται συστηματικά τα τελευταία χρόνια ιδιαίτερα 
από τα ΜΜΕ. Η κυριαρχία θέλοντας να θωρακίσει την ακεραιότητα της, επιχειρεί να 
μετακυλήσει / ενσωματώσει τους φόβους και την ανασφάλεια της στο κοινωνικό σώμα, 
έτσι ώστε η δίκιά της αναγκαιότητα για περισσότερη αστυνόμευση, επιτήρηση και 
έλεγχο να ταυτίζεται με μια κοινωνική απαίτηση. Στηριζόμενη πάνω στα μικροαστι¬ 
κά και συντηρητικά αντανακλαστικά μερίδας της ελληνικής κοινωνίας, και ωθούμενη 
από τις διεθνείς επιταγές της παγκόσμιας αντιτρομοκρατικής εκστρατείας ενισχύει το 
νομικό της οπλοστάσιο, επιστρατεύει υπερσύγχρονα μέσα επιτήρησης και ελέγχου 
του πληθυσμού, δημιουργεί νέα ευέλικτα κατασταλτικά σώματα, *’εκσυγχρονίζεΓ το 
σωφρονιστικό σύστημα. 


...ΚΑΙ ΤΗΝ ΕΠΙΒΕΒΑΙΩΣΗ ΤΟΥ 



...Το ότι αρνούμαι τις κατηγορίες που 
μου απέδωσαν, δεν σημαίνει ότι θα 
μπορούσα ποτέ να αρνηθώ την πολιτι¬ 
κή μου «ταυτότητα» και «προέλευση». 
Δεν θα μπορούσα ποτέ να βάλω κάτω 
από το χαλάκι του εγκλεισμού την αξι¬ 
οπρέπεια μου, παραβλέποντας το γε¬ 
γονός ότι είμαι μια πολιτική οντότητα η 
οποία παίρνει και αυτή τη θέση της ενά¬ 
ντια στις αξίες και τους θεσμούς αυτής 
της κοινωνίας, διαμέσου της κριτικής 
επαναστατικής σκέψης και πρακτικής. 
Είμαι αναρχικός και είμαι ταγμένος στο 
στρατόπεδο της επανάστασης και πα¬ 
ράλληλα του εαυτού μου. 

Ο λόγος που βρίσκομαι σήμερα προφυ¬ 
λακισμένος εγώ και τα άλλα δύο φιλικά 
μου πρόσωπα είναι ευδιάκριτος. Μέχρι 
και ο πιο αφελής νους θα μπορούσε να 
αντιληφθεί ότι στη παρούσα συνθήκη 
εντάσσονται οριοθετημένες καταστά¬ 
σεις στο πλαίσιο των εκλογών, κινού¬ 
μενες στην εξυπηρέτηση πολιτικών και 
επικοινωνιακών σκοπιμοτήτων. 


Απόσπασμα από το γράμμα του προ¬ 
φυλακισμένου Παναγιώτη Μασούρα. 


Οι νέες κατασταλτικές μεθοδεύσεις υποδηλώνουν μια ξεκάθαρη ανησυχία από το 
στρατόπεδο των εξουσιαστών και αποσκοπούν την αποτροπή μελλοντικών και κοινω¬ 
νικών εκρήξεων. Εκρήξεων σαν αυτή του περασμένου Δεκέμβρη που έκανε θρύψαλα 
τον καθρέφτη της κοινωνικής -ταξικής ειρήνης και απέδειξε ότι οι άνθρωποι είναι 
ικανοί να διεκδικήσουν πολλά περισσότερα από μια ζωή υποτιμημένη και επαναλαμ¬ 
βανόμενη, μια ζωή χωρίς νόημα. Μπροστά στις νέες προκλήσεις της εξουσίας δε μας 
μένει παρά να επιβεβαιώσουμε τους φόβους τους. 

ΑΜΕΣΗ ΑΠΕΛΕΥΘΕΡΩΣΗ ΤΩΝ 
Π. ΜΑΣΟΥΡΑ, X. ΧΑΤΖΗΜΙΧΕΛΑΚΗ, Ε. ΓΙΟΣΠΑ 

ΚΑΜΙΑ ΔΙΩΞΗ ΣΤΟΥΣ ΚΑΤΑΖΗΤΟΥΜΕΝΟΥΣ ΤΗΣ ΙΔΙΑΣ 

ΥΠΟΘΕΣΗΣ 

ΕΞΩ Ο ΣΤΡΑΤΟΣ ΚΑΤΟΧΗΣ ΑΠΟ ΤΑ ΕΞΑΡΧΕΙΑ 






Εξέγερση 
Δεκέμβρης *08 


Το Ελευθεριακό στέκι Πικροδάφνη 

είναι ένας χώρος ανοιχτός σε όλους όσους σέ¬ 
βονται τον ανοιχτό του χαρακτήρα. Σε όσους 
δεν δέχονται να κλειστούν στα εμπορευματικά 
και εξουσιαστικά καλούπια που μας επιβάλ¬ 
λουν, αλλά προσπαθούν μέσα από αμεσοδη- 
μοκρατικές διαδικασίες να αγωνιστούν και να 
πάρουν τις ζωές τους στα χέρια τους. Το στέκι 
ως εκ τούτου δεν έχει καμία σχέση (παρά μόνο 
εχθρική) με οποιοδήποτε κόμμα, δημοτική 
αρχή, επιχείρηση, κρατικό οργανισμό. 
Αποφάσεις για τη λειτουργία του στεκιού παίρ¬ 
νει η γενική συνέλευση, στην οποία συμμετέ¬ 
χουν ισότιμα και οικειοθελώς όσοι ενδιαφέρο- 
νται να συνδιαμορφώσουν, ενώ τα έξοδα του 
χώρου καλύπτονται απ’ την ελεύθερη (άρα και 
συνειδητή) συνεισφορά του καθένα. 

Στο στέκι λειτουργούν σχεδόν από την αρχή 
του εγχειρήματος (2000) δανειστική βιβλιοθή- 
κη-ταινιοθήκη, μουσικό στούντιο και καφενείο, 
ενώ παραδίδονται μαθήματα μουσικών οργά¬ 
νων και παραγωγής-επεξεργασίας ήχου και ει¬ 
κόνας. Διοργανώνονται ακόμη, συναυλίες, θε¬ 
ατρικά, βιντεοπροβολές, βιβλιοπαρουσιάσεις, 
πολιτικές εκδηλώσεις-συζητήσεις, εξωτερικές 
δράσεις και παρεμβάσεις, εκδόσεις εντύπων 
κ.α. 


Κάθε Πέμπτη και Σάββατο μετά τις 19:00 


Αγ. Βασιλείου & Π.Π. Γερμανού 22 
Μπραχάμι 


«Οι λαχειοπώλες του ουρανού» 
των εκδόσεων ΔΙΑΔΟΣΗ 


Οι μερες οργής 
Η διάχυση της εξέγερσης 
και οι προοπτικές της 
Η συστημική αντεπίθεση 


Μια αναδρομή στους κοινωνικούς 
και ταξικούς αγώνες της Ελλάδας 
των δεκαετιών *60-70 


Εκδήλωση / Συζήτηση 
Προβολή Βίντεο 

Εκθεση φωτογραφίας και αφίσας 


(ιουλιανά, αντιχουντικός αγώνας, 
πολυτεχνείο, μεταπολίτευση) 


Σάββατο 21/11, ώρα 19.00 


Σάββατο 28/11, ώρα 19.00 


«Γραφή και Αντίσταση» του Λ. Γουόλεν 


Βόρεια Ιρλανδία: Απελευθερωτικός 
αγώνας και τα γραπτά της φυλακής 
των εκδόσεων Δαίμων του Τυπογραφείου 


Θα ακολουθήσει προβολή της ταινίας 
«Ο άνεμος χορεύει το κριθάρι» του Κεν 
Λόουτς 


Σάββατο 12/12, ώρα 19.00 










